**Vormsi Vallavalitsus kutsub Teid esitama pakkumust Vormsi vallas Hullo külas Kooli kinnistul spordihoone projekteerimiseks (eelprojekt). Pakkumused palume esitada vastavalt hanketeates ja selle lisades (koos hanke alusdokumendid) esitatud tingimustele.**

1. ÜLDOSA

|  |  |
| --- | --- |
| Hankija | Vormsi Vallavalitsus, reg. kood 75022427 |
| Hanke eest vastutav isik | Maris Jõgeva, e-post maris@vormsi.ee |
| Hanke nimetus | Vormsi spordihoone projekteerimine (eelprojekt) |
| Lepingu täitmise tähtaeg | alates lepingu sõlmimisest 3 kuud |
| Pakkumuste esitamise tähtpäev  | 30. november 2022 kell 11.00 |
| Pakkumiste esitamine | elektroonselt e-postile vv@vormsi.ee |

Hanke alusdokumentide koostamisel on hankija lähtunud riigihangete seadusest (edaspidi RHS), sellega seonduvatest õigusaktidest ning Vormsi valla hankekorrast.

2. HANKE ESE

2.1. Hanke esemeks on Vormsi spordihoone projekteerimine eelprojekti staadiumis vastavalt lähteülesandele (lisa 1).

2.2. Tööde teostamisel peab pakkuja juhinduma kehtivatest õigusaktidest, tehnilistest normidest ja standarditest.

2.3. Pakkuja ülesanne on lähteülesandes toodud tööde teostamine kuni töö üleandmiseni hankijale. Pakkuja kannab töödega kaasnevad võimalikud riskid.

3. SELGITUSTE SAAMISE KORD

Hanke sisu kohta saab selgitusi hankijalt kirjaliku pöördumisega hanke eest vastutava isiku poole. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul sellekohase taotluse saamisest ja tehakse avalikuks Vormsi valla kodulehel www.vormsi.ee. Kui alusdokumentidega seotud selgitustaotluse hankijale laekumise ja pakkumuste esitamise tähtpäeva vahele ei jää vähemalt ühte tööpäeva, ei ole hankija kohustatud selgitustaotlusele vastama.

4. KÕRVALDAMINE

4.1. Hankija kõrvaldab hankemenetlusest pakkuja, kui:

4.1.1. pakkujal või tema seaduslikul esindajal esineb RHS § 95 lg 1 p-des 1 - 5 sätestatud hankemenetlusest kõrvaldamise aluseid.

4.1.2. pakkuja on varasemalt rikkunud vallavalitsusega sõlmitud lepinguid või on kahjustanud valla mainet.

5. PAKKUJALE ESITATAVAD NÕUDED

5.1. Pakkuja pädevus peab vastama järgmistele tingimustele:

5.1.1. pakkujal peavad olema kvalifikatsiooni tõendamiseks:

 - kehtiv majandustegevusteade (MTR) tegevusalal: projekteerimine, tegevusalade liigid –arhitektuuri osa ja konstruktsioonide osa.

 - õigussuhe pädeva isikuga, tase minimaalselt volitatud arhitekt VII ja konstruktsioonide ehitusprojekti koostamine volitatud ehitusinsener VII.

5.2. Töövõtja peab tagama ehituse eriosade (konstruktsioonid, arhitektuurne, nõrkvool, tugevvool, sisekliima tagamise süsteem jne) projekteerimisteenuse osutamiseks vastavate valdkondade spetsialistid, keda ta hankelepingu täitmisel kasutab. Pakkujal tuleb esitada tingimuse täitmise kohta kinnitus lisas 2 toodud hinnapakkumuse vormil. Hankija kontrollib Eestis asuva pakkuja registreeritust (tõendit ei pea esitama).

5.3. Pakkumus peab olema jõus 30 (kolmkümmend) päeva alates pakkumuse esitamise kuupäevast.

6. NÕUDED PAKKUMUSE KOOSTAMISELE

6.1. Pakkumus tuleb esitada hinnapakkumise vormil (lisa 2).

6.2. Pakkumus on pakkujale siduv alates pakkumuse esitamise tähtpäevast vähemalt kuni määratud pakkumuse jõusoleku minimaalse tähtaja lõppemiseni (30 päeva). Pakkuja võib pakkumuse jõusoleku tähtaega pikendada hankija kirjalikul ettepanekul või omal algatusel

6.3. Pakkuja peab pakkumuse tegemisel arvesse võtma, et tööde mahu hulka tuleb arvestada ka need tööd ja hanked, mida ei ole alusdokumentides ja selle lisades kirjeldatud, kuid mis on hea tava kohaselt vajalikud projekteerimistööde teostamiseks.

6.4. Ühispakkujad peavad arvestama RHS § 7 lõigetes 4–6 ja § 110 lg 4 esitatud nõudeid, mh tuleb koos pakkumusega esitada ühispakkujate esindajale antud volikiri.

6.5. Pakkumus peab sisaldama maksumust eurodes käibemaksuta ja koos käibemaksuga kaks kohta pärast koma ning vastama alusdokumentide lisas 2 toodud hinnapakkumuse vormile.

6.6. Hinnapakkumuse vormil iga rida peab olema täidetud, selles ei ole lubatud teha muudatusi ega lisada tingimusi.

6.6.1. Pakkuja esitatud hinnad peavad sisaldama kõiki alusdokumentides ja selle lisades kirjeldatud töö teostamiseks tehtavaid kulutusi.

6.6.2. Pakkumuse hinnad on lõplikud ja kehtivad kogu lepinguperioodi jooksul.

6.7. Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist (RHS § 461 lg 1). Pakkuja ei või ärisaladusena märkida pakkumuse maksumust ega osamaksumusi, kui neid arvestatakse pakkumuste hindamisel, ega muid pakkumuste hindamise kriteeriumidele vastavaid pakkumust iseloomustavaid numbriliste näitajate väärtusi, kuivõrd need kuuluvad avaldamisele vastavaks tunnistatud pakkujatele pärast eduka pakkumuse tegemise otsust hankija poolt.

6.8. Pakkumus tuleb esitada elektrooniliselt e-postile vv@vormsi.ee ja olema digiallkirjastatud allkirjaõigusliku isiku poolt. Pakkumuse allkirjastamisega loetakse allkirjastatuks kõik esitatud dokumendid.

7. PAKKUMUSTE VASTAVAKS TUNNISTAMINE VÕI TAGASILÜKKAMINE

7.1. Hankija lükkab pakkumuse tagasi, kui pakkumus ei vasta alusdokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid hanketeates või alusdokumentides ning selle lisades esitatud tingimustest.

7.2. Hankija lükkab kõik pakkumused tagasi järgmistel juhtudel:

7.2.1. kõigi pakkumuste või vastavaks tunnistatud pakkumuste maksumused ületavad Vormsi valla eelarveliste vahendite mahtu ning läbirääkimised madalamate hinnapakkumiste üle ei anna tulemusi;

7.3.2. kui hanke korraldamiseks vajalikud tingimused on oluliselt muutunud ja muudavad hanke realiseerimise võimatuks;

7.3.3. kui on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

8. PAKKUMUSTE HINDAMINE

8.1. Eduka pakkumuse valiku aluseks on majanduslikult soodsaim pakkumus, kus pakkumuse edukaks tunnistamisel võetakse arvesse ainult pakkumuse madalaimat hinda (RHS § 117 ja § 85 lg 4). Kui madalaima hinnaga pakkumusi on rohkem kui üks, eelistatakse nende hulgast ajaliselt varem esitatud pakkumust.

8.2. Hankija teeb pakkujate nimed, registrikoodid ja pakkumuste maksumused e-posti teel pakkujatele avalikuks.

9. LEPINGU TINGIMUSED

9.1. Edukaks tunnistatud pakkumuse esitanud pakkujaga sõlmib hankija hankelepingu (Lisa 3)

LISAD:

Lisa 1. Lähteülesanne

Lisa 2. Hinnapakkumise vorm

Lisa 3. Hankelepingu projekt